รู้สึกตรงใต้คางมันตรึงๆครับ เวลานอนจะนอนหลับยากมากครับ มีอาการกล้ามเนื้อกระตุกทั่วตัว เกิดจากภาวะความเครียดรึเปล่าครับ ?
สวัสดีค่ะ อาการนอนไม่หลับ อาจมีสาเหตุดังนี้- สาเหตุด้านร่างกายมีอาการปวดจากโรคต่างๆ เช่น ปวดศีรษะไมเกรน โรคกรดไหลย้อน เป็นมะเร็ง เป็นต้น มีภาวะไทรอยด์เป็นพิษ มีโรคการหายใจที่ผิดปกติขณะนอนหลับ หรือพบเมื่อเข้าสู่วัยชรา เนื่องจากฮอร์โมนต่างๆลดลง- สาเหตุด้านจิตใจมีความเครียดวิตกกังวล ซึมเศร้า ทำให้มีการเปลี่ยนแปลงของสารสื่อประสาทในร่างกาย ทำให้ไม่สามารถนอนหลับตามปกติได้- สาเหตุจากปัจจัยภายนอกเช่น มีเสียงดังรบกวน แสงสว่างเกินไป เปลี่ยนสถานที่นอน การเดินทาง การออกกำลังกายมากเกินไป ทานคาเฟอีนมากเกินไป การทานยาบางชนิด เช่น fluoxetine เป็นต้นอาการที่จะตามมาหากมีปัญหานอนไม่หลับ คือ อ่อนเพลีย ไม่สดชื่น ง่วงนอนตอนกลางวัน ไม่มีสมาธิทำงาน ความจำไม่ดี ปสดหัว มึนหัว รวมถึงอาการตึงกล้ามเนื้อ กล้ามเนื้อกระตุกทั่วๆตัวอย่างที่เป็นอยู่ได้ในเบื้องต้นแนะนำให้ปรับปัจจัยภายนอกที่อาจรบกวนการนอน เช่น การปิดไฟก่อนนอน หากแสงสว่างลอดเข้ามาในห้อง ควรหาม่านทึบแสงหรือที่กั้นต่างๆ มาบังไว้ ปิดเสียงต่างๆ ที่อาจรบกวนการนอน เช่น คอมพิวเตอร์ โทรศัพท์มือถือ งดเครื่องดื่มและอาหารที่มีคาเฟอีนและแอลกอฮอล์ ไม่ทานอาหารอิ่มเกินไปก่อนนอน ไม่อ่านหนังสือหรือรับฟังข่าวสารต่างๆ ที่เครียดเกินไป พยายามเข้านอนให้ตรงเวลา เป็นต้นสำหรับอาการเครียดที่เป็น ให้หลีกเลี่ยงสิ่งที่เป็นต้นเหตุของความเครียด อาจหากิจกรรมอื่นๆ ทำเพื่อผ่อนคลาย การทำสมาธิ อ่านหนังสือธรรมะ สวดมนต์ตามแต่ละศาสนา หากยังรู้สึกตึงเครียดมาก หรือยังนอนไม่หลับติดต่อกันหลายวัน อาจไปพบแพทย์ เพื่อพิจารณารับยาที่จะช่วยลดความเครียดและช่วยให้นอนหลับได้ค่ะซึ่งหากนอนหลับได้สนิทดีแล้ว อาการเครียดน่าจะลดลง และอาการตึงใต้คางและกล้ามเนื้อกระตุกน่าจะดีขึ้นและหายไปค่ะ